ดื่มน้ำอัดลมติดต่อกันเป็นเวลา3เดือน(หน้าจอคอม)นั่งท่าเดิมนานๆ เริ่มรู้สึกขาบวม เท้าบวม หน้าบวม ปวดด้านหลัง(สะโพก) ปัสสาวะเป็นฟอง บางทีอวัยวะเพศเกิดอาการบวม พอผ่านไปโดยไม่ขยับตัวมากอวัยเพศที่บวมลดลง เกิดจากการบวมน้ำหรือโรคไตหรอครับ เพราะไม่เคยเป็นโรคพวกนี้เลย มีวิธีรักษาบ้างมั้ยครับ
สวัสดีค่ะ การดื่มน้ำอัดลมติดต่อกันนานๆนั้น อาจไม่ได้ทำให้เกิดภาวะไตวายได้โดยตรงค่ะ โดยไตวายคือภาวะที่ไตมีความเสื่อมลงไป ความเสื่อมของการทำงานของไตนั้นมีทั้งหมด 5 ระดับ สาเหตุที่ทำให้เกิดไตเสื่อมได้เช่นความดันโลหิตสูง เบาหวาน ผลข้างเคียงจากยา การติดเชื้อแบคทีเรีย ปัญหาเกี่ยวกับระบบทางเดินปัสสาวะ เช่น ลิ่มเลือดอุดตันในทางเดินปัสสาวะ ต่อมลูกหมากโตในเพศชาย นิ่วในไตที่เป็นเรื้อรังและทำให้เกิดทางเดินปัสสาวะอักเสบบ่อยๆ เป็นต้นโดยอาการของไตเสื่อม หากเสื่อมมากจนมีน้ำคั่งในร่างกาย อาจมาด้วยขาบวม ปัสสาวะออกน้อย หอบเหนื่อยได้ การวินิจฉัยจะต้องเจาะเลือดดูค่าการทำงานของไตร่วมด้วยค่ะดังนั้นหากมีอาการบวมตามตัว ไม่แน่ใจว่าเกิดจากสาเหตุใด ให้ไปพบแพทย์เพื่อตรวจเพิ่มเติม ส่วนน้ำอัดลมนั้นสามารถหยุดดื่มไปก่อนได้ เพราะแม้ไม่ทำให้เกิดไตวายโดยตรง แต่มีผลเสียต่อสุขภาพเช่นทำให้เกิดภาวะเบาหวานตามมาได้หากกินติดต่อกันเป็นเวลานานๆ